|  |
| --- |
| **Yhteiskirjoittaminen** |
| **Mahdollisuuksia, etuja** | **Haasteita, ongelmia** |
| * Tuottaa enemmän ja laadukkaampaa tekstiä kuin yksikään kirjoittajista voi yksin saada aikaan.
* Voi olla hauskempaa ja antoisampaa kuin yksin kirjoittaminen.
* Jatkuva arviointi, palaute ja tekstien jalostaminen yhteistoiminnallisesti.
* Oman teksti(osuude)n jakaminen, jalostaminen ja näkeminen toisten silmin.
* Harjaannuttaa muokkaavaan, yhdessä uutta luovaan kirjoittamisprosessiin ja prosessikirjoittamiseen.
* Opettaa kirjoittajia keskusteluttamaan omaa ajatteluaan.
* Murtaa yksinäisen kammiotutkija/-kirjoittajan myyttiä, koska yhteisöllisyys korostuu ja todentuu yhdessä tekemisenä.
* Mahdollistaa tekstin yhteisen koettelun eri näkökulmista, tekstin kanssa ja sitä vastaan väittelyn -> argumentoinnin taidot kehittyvät, parhaimmillaan tekstin eheys ja johdonmukaisuus argumentoinnissa vahvistuvat.
* Muuta?
 | * Yhteisen ja selkeän käsityksen puuttuminen tehtävästä ja tavoitteesta voi vaikeuttaa tehokasta ja tarkoituksenmukaista työskentelyä.
* Vaarana voi olla tekstien yhteensopimattomuus, pirstaleisuus, päällekkäisyys, sidoksisuuden puute.
* Vaatii yksin kirjoittamista enemmän aikaa -> yhteisten aikataulujen rakentaminen ja yhteen sovittaminen voi olla hankalaa.
* Kirjoittajien on kyettävä kompromisseihin ja joustoon mutta myös omien näkemysten puolustamiseen.
* Edellyttää kirjoittajien tasapuolista osallistumista yhteiseen tehtävään: ei tulisi olla ns. vapaamatkustajia eikä ns. työjuhtia.
* Kirjoittajien yhteistyötaidot voivat joutua koetukselle.
* Muuta?
 |

http://webcgi.oulu.fi/oykk/abc/kirjoittamisprosessi/yhdessa\_kirjoittaminen\_ja\_yhteiskirjoittaminen/

|  |
| --- |
| Yhteiskirjoittamisen työtapoja |
| Työtapa | Työtavan kuvaus, erityispiirteitä |
| **Käsi kädessä kirjoittaminen** | Kaikki kirjoittamisprosessin vaiheet tehdään yhdessä: luetaan, keskustellaan, kirjoitetaan yhdessä.Vaatii runsaasti yhteistä aikaa.Kaikista ratkaisuista neuvotellaan yhdessä.Lopputulos on kaikkien yhteinen (myös tekijänoikeudellisesti), eikä yksittäisen tekijän panos yksinään muodosta itsenäistä teosta. |
| **Tekstien sula(u)t-taminen toisiinsa** | Ideointi yhdessä ja yksin -> työnjako -> eri kirjoittajat kirjoittavat omat pohjatekstit -> pohjatekstien kierrättäminen (useita kierroksia) toisilla, toisten tekstien kommentointi, toisten ja oman tekstin muokkaus -> tekstit muokkautuvat yhteisiksi teksteiksi, homogenisoituvat. |
| **Rationalistinen työnjako** | Sovitaan tehtävästä ja työnjaosta -> jokainen kirjoittaa oman osuutensa -> osat yhdistetään -> lopputulosta muokataan käytettävissä olevan ajan ja tarpeen mukaan.Edellytyksiä: sujuvasti kirjoittavat henkilöt, joilla samantyyppinen kirjoittamis- ja ajattelutapa.Ongelmia ja vaaroja: hajanaisuus, pirstaleisuus, tyylin epätasaisuus, epäyhtenäisyys, ristiriitaisuudet, päällekkäisyydet.Eri kirjoittajien osuudet ovat osoitettavissa ja arvioitavissa erikseen. |
| **Vahva johtaja** | Joku johtaa ja kommentoi kirjoittamisprojektia muttei itse välttämättä kirjoita mitään.Käytetään esim. joissakin tutkimusprojekteissa. |

Eskola, Jari 1998: Yhteiskirjoittaminen ja ”yhteis”kirjoittaminen tieteellisen tuottamisen prosesseina. – Artikkeli teoksessa Kirjoituksia tieteellisestä kirjoittamisesta (toim. Jari Eskola). Tampereen yliopisto. Taju. Tampere.

Viskari, Sinikka 2000: Tieteellisen kirjoittamisen perusteet. Opas kirjoittamiseen ja seminaarityöskentelyyn. Tampereen yliopisto. Kasvatustieteiden laitoksen julkaisusarja B n:o 17. JuvenesPrint – Tampereen yliopistopaino. Tampere.